Pietų Korėjos vyrų futbolo rinktinė
Pietų Korėjos vyrų futbolo rinktinė (kor. 대한민국 축구 국가대표팀) – nacionalinė futbolo rinktinė, atstovaujanti Pietų Korėjai. Tai viena pajėgiausių Azijos futbolo rinktinių. Du kartus laimėjo Azijos čempionatą, 11 kartų dalyvavo pasaulio futbolo čempionatuose. Ypač puikiai pasirodė 2002 m. pasaulio futbolo čempionate, kuris vyko būtent Korėjoje ir Japonijoje. Čia Korėjos rinktinė eliminavo tokias garsias komandas kaip Portugalija, Italija, Ispanija. Komandai pavyko užimti net 4 vietą (dėl trečiosios pralaimėjo Turkijai), kuri yra aukščiausia Azijos komandos pasiekta vieta.